Tamsioji erebija

Tamsioji erebija (Erebia ligea) – pleštekių (Nymphalidae) šeimos drugys. Užpakalinių sparnų apatinėje pusėje baltos dėmės. Skraido VII mėn. brandžiuose mišriuose miškuose, pakelėse, pamiškėse. Randama ant astrinių augalų žiedų. Vikšras storas ir trumpas, gelsvai pilkas. Maitinasi migliniais augalais. Vikšrai žiemoja. Lėliukė šviesiai ruda, išmarginta juodais taškais ir brūkšneliais.

Lietuvoje gausesnė Žemaitijoje. Vystymosi trukmė dveji metai.

Pleštekės